**Fundargerð stjórnar 22.09.2016**

**Mættir:** Gísli Garðarsson, Helgi Kristmundsson, Kristín Dagbjartsdóttir, Jónína Haraldsdóttir, Guðmundur Þorbjörnsson, Egill Gústafsson, Helga Baldursdóttir.

Fundur settur kl. 13.10

Helgi byrjaði á að kynna bíómyndina sem vera skal næsta miðvikudag í tímanum fræðsla og spjall.

Gísli sagði frá því að hann hefði haft samband við Björgvin varðandi niðurfallið við brunastigann og var því lofað að farið yrði í það eftir næstu helgi. Einnig sagði Egill að búið væri að setja upp ljós ofan við útidyrnar á stiganum.

Umræða um útleigu til mannfagnaðar á sal FEBH og er vitnað í 4. kafla í lögum FEBH **“Óheimilt er að** **leigja eða veita öðrum en félagsmönnum afnotarétt á fasteign félagsins”** allir samþykkir því að lána ekki húsakynni félagsins til mannfagnaðar eða einkasamkvæmi.

Varðar Bréf frá Hrönn Baldursdóttur vegna styrktarsjóðs Guðrúnar Nönnu er málinu vísað til Kristínar og Guðlaugar í fræðslu og spjalli á miðvikudögum.

Tillaga kom um að hafa kaffi og spjall á vegum stjórnarinnar fyrsta miðvikudag í mánuði og var það samþykkt.

Egill leggur fram tillögur varðandi greiðslur félagsmanna til hinna ýmsu félagsstarfa og var það samþykkt og mun hann láta setja það inn á heimasíðuna www.hvera.net

Tilboð hefur borist í málningarvinnu í sameign hússins Breiðamörk 25 kr. 500.000.- og var það samþykkt að hálfu stjórnar FEBH.

Fleira ekki tekið fyrir og fundi slitið kl. 14.15

Ritari stjórnar FEBH

Jónína Haraldsdóttir